3 мая 2014 года ў рамках акцыі Універсітэт – твой крок у будучыню! студэнты-актывісты БДУ адправіліся ва Уздзенскі раён Мінскай вобласці. Урачыстае адкрыццё прайшло ў гімназіі, дзе сказаныя на дарогу словы прагучалі ад прадстаўнікоў адміністрацыі і ўпраўлення адукацыі Уздзенскага раёна. Падзяліўшыся на невялікія каманды, студэнты адправіліся ў школы горада і прыгарада. Там іх цёпла прыняла адміністрацыя, і смачна накармілі ў сталовай. Сустрэча са школьнікамі прайшла нефармальна, што дало магчымасць вучням, не саромеючыся, задаць пытанні, якія іх цікавяць. Студэнты прэзентавалі Белдзяржуніверсітэт, падрабязна распавялі пра кожны факультэт і раскрылі шматлікія сакрэты студэнцкага жыцця. Пасля афіцыйнай часткі школьнікі прынялі актыўны ўдзел у псіхалагічных трэнінгах. Дзякуючы гэтым практыкаванням вылучыліся самыя зацікаўленыя дзеці, якія скарылі студэнтаў сваім талентам і высокім узроўнем інтэлекту. У завяршэнне акцыі школьнікі пакінулі на ватмане прыемныя пажаданні, напісалі свае ўражанні пра мерапрыемства і пра каманду студэнтаў, з якімі яны працавалі. На ўрачыстым закрыцці выступілі капітаны каманд з падзячным словам. Арганізатары мерапрыемства падвялі вынікі акцыі. Мерапрыемства завяршылася канцэртам, у якім прынялі ўдзел як студэнты, так і таленавітыя школьнікі горада Узда.